સતત બે મહિનાથી ચાલતી કામગીરી બાદ ગત ૬ઠ્ઠી તારીખના રોજ ઈમીગ્રેશન એજન્ટ જોડે ફાઈનલ ડીલ કરવાના ભાગરૃપે રૃ.૯ લાખ લઈને મિનેશ પટેલ અને અનિકેત પટેલ એજન્ટને મળવા માટે જવાના હતા.સવારથી અનિકેત પટેલ સાદાનાપુરા મિનેશ પટેલના ઘરે પહોંચી ગયો હતો પરંતુ સાંજ સુધી અગમ્ય કારણોસર મિનેશ પટેલ ઘરે પહોંચી શક્યા ન હતા.જેના બાદ સાંજે આવ્યા બાદ તુરંત મિનેશ પટેલ અને અનિકેત પટેલ એજન્ટને મળવા નીકળ્યા હતા.દરમ્યાન તેઓ સામરખા ચોકડી પહોંચ્યા ત્યારે અનિકેત પટેલ પાણી પીને આવું છું તેમ કહીને ત્યાંથી ચાલ્યો ગયો હતો.જેના બાદ તે પરત આવ્યો ન હતો.અનિકેત પાણી પીવા ગયો ત્યારે તેની પાસે રૃ.૫ લાખની થેલી હતી.આ બાબતે લાંબો સમય રાહ જોયા બાદ પણ અનિકેત પરત નહી આવતા મિનેશભાઈ પટેલે આણંદ ટાઉન પોલીસ સ્ટેશનમાં અનિકેત પટેલ પૈસા સાથે ચાલ્યા ગયા હોવાની ફરીયાદ કરી હતી અને પોલીસે જાણવાજોગ નોંધ લઈને તેને શોધી કાઢવા માટે ચક્રો ગતિમાન કર્યા હતા.